விடுவார்களா ? சிருஷ்டியின் அபூர்வத்தைக் காட்டுவதாக நினைத்துக் கொண்டுதான் அதை எல்லாம் அப்படி வைத்திருக்கிறார்கள். அது கிடக்கட்டும் ; நீங்க இப்படி ஓர் இருபத்தைந்து ரூபாய் கொடுங்கள் ; உங்களை ஜீவிய சந்தாதாராகச் சேர்த்து விடுகிறேன் ; இன்று பத்திரிகை போய் ஆகவேணும் என்று கையை நீட்டினார் பிள்ளை. 61 " இது யாரை ஏமாற்ற ? யார் நன்மைக்கு ? என்று சிரித்தார் கடவுள். தானம் வாங்கவும் பிரியமில்லை ; கடன் வாங்கும் யோசனையும் இல்லை ; அதனால்தான் வியாபாரார்த்தமாக இருக்கட்டும் என்கிறேன். நன்மையைப் பற்றிப் பிரமாதமாகப் பேசிவிட்டார்களே